Probiotiká pri HIT a intolerancii na kazeín
Dobrý deň,prosím, existujú nejaké probiotiká, ak netolerujem kazeín a histamín? Vopred ďakujem za odpoveď.
Dobrý deň,
ďakujeme za Vašu otázku.
Medzi bakteriálne kmene, ktoré sa pri histamínovej intolerancii zaraďujú medzi prospešné patria Bifidobacterium breve, Bifidobacterium longum,  Bifidobacterium infantis, Lactobacillus rhamnosus, Lactobacillus plantarum. Naopak, odporúča sa vyhýbať kmeňom, ktoré produkujú histamín alebo dokažu meniť histidín obsiahnutý v jedle na histamín, ako Lactobacillus casei, Lactobacillus bulgaricus, Lactobacillus helveticus, Streptococcus thermophilus, Bacillus coagulans.
Odporúčam Vám probiotiká
Probifix Inum
. Obsahujú kyslomliečne baktérie Lactobacillus rhamnosus GG a Bifidobacterium animalis, subsp. lactis. Podporujú normálne trávenie a tým celkovú imunitu, rovnováhu črevnej mikroflóry a stimulujú prirodzenú obranyschopnosť tela. Sú bez proteínov kravského mlieka, neobsahujú ani laktózu, lepok a chuťové aditíva. Odporúčané dávkovanie je 1 kapsula denne, pričom v prípade potreby je možné ju vmiešať do jogurtu či inej chladenej viskóznej potraviny (nie do vody).
Prajem pekný zvyšok dňa.
S pozdravom
PharmDr. Veronika Kiabová